**VISPĀRĪGĀ VIENOŠANĀS**

**par ēdināšanas pakalpojumu sniegšanu pasākumos**

Daugavpilī, 2015.gada 9.aprīlī

**Daugavpils pilsētas dome**, reģ.Nr.90000077325, juridiskā adrese: Krišjāņa Valdemāra iela 1, Daugavpils, izpilddirektores **Ingas Goldbergas** personā, kura rīkojas uz Daugavpils pilsētas domes 2005.gada 11.augusta saistošo noteikumu Nr.5 „Daugavpils pilsētas pašvaldības nolikums” 25.¹ punkta pamata, (turpmāk – **Pasūtītājs)**, no vienas puses, un

**SIA “DAUGAVPILS BOKSERU KLUBS”**, reģ.Nr. 41503015140, juridiskā adrese: Stacijas iela 111c, Daugavpils, valdes locekles **Marinas Lukjanovas** personā, kura rīkojas uz Statūtu pamata,

**SIA “JAUNSVENTES MUIŽA”**, reģ.Nr.41503031821, juridiskā adrese: Alejas iela 7, Svente, Sventes pag., Daugavpils nov., valdes locekļa **Jāņa Tarvida** personā, kurš rīkojas uz Statūtu pamata, (turpmāk – IZPILDĪTĀJI **)**,no otras puses, (visi kopā arī Līdzēji),

 pamatojoties uz Izpildītāju iepirkumam „Ēdināšanas pakalpojumu sniegšana Daugavpils pilsētas domes rīkotajos pasākumos” (iepirkuma identifikācijas numurs DPD 2015/09) (turpmāk – iepirkums) iesniegto piedāvājumu,

ņemot vērā iepirkuma komisijas 2015.gada 8.aprīļa lēmumu (prot.Nr.6), Publisko iepirkumu likuma 1. panta 15.punktu un 65.pantu, noslēdz Vispārīgo vienošanos (turpmāk – Vienošanās) par turpmāk minēto:

**I. Vienošanās priekšmets**

1. Vienošanās priekšmets ir ēdināšanas pakalpojumu sniegšana Daugavpils pilsētas domes un Kultūras pārvaldes rīkotos pasākumos.
2. Parakstot Vienošanos Izpildītāji Vienošanās noteiktajā kārtībā iegūst tiesības slēgt atsevišķus ēdināšanas pakalpojumu līgumus par ēdināšanas pakalpojumu sniegšanu Pasūtītāja rīkotos pasākumos un pasākumu organizēšanu par cenām, kas nav lielākas par iepirkuma piedāvājumā (1.pielikums) noteiktajiem maksimālajiem ēdienu un uzkodu pozīciju izcenojumiem. Pasākumu skaitu un regularitāti nosaka Pasūtītājs.
3. Ēdināšanas pakalpojumi sniedzami Pasūtītāja telpās.

**II. Vienošanās summa**

1. Vienošanās summa ir ne vairāk kā **EUR 41999,00 (četrdesmit viens tūkstotis deviņi simti deviņdesmit deviņi *euro* un 00 centi)**, neieskaitot PVN 21% - EUR 8819,79 (astoņi tūkstoši astoņi simti deviņpadsmit *euro* un 79 centi). Summa kopā sastāda **EUR 50 818,79** (piecdesmit tūkstoši astoņi simti astoņpadsmit *euro* un 79 centi) ar PVN. **Pasūtītājs ir tiesīgs neizlietot visu summu, izmantojot Pakalpojumu tikai pēc nepieciešamības.**
2. Vienošanās 1.pielikumā norādītājos ēdienu un uzkodu pozīciju izcenojumos ir ietvertas visas izmaksas, kas saistītas ar trūkumu un nepilnību novēršanu, nodokļiem, nodevām un nepieciešamo atļauju iegūšanu no trešajām personām un citas ar Pakalpojuma izpildi saistītas izmaksas, izņemot pievienotās vērtības nodokli.
3. Norēķinu kārtība starp Pasūtītāju un Izpildītāju tiek noteikta ēdināšanas pakalpojuma līgumā.

**III. Vienošanās darbības laiks**

1. Vienošanās stājas spēkā brīdī, kad to parakstījuši visi Līdzēji.
2. Vienošanās darbības laiks ir **12 (divpadsmit) mēneši** no Vienošanās noslēgšanas brīža vai līdz Vienošanās 4.punktā noteiktās maksimālās summas sasniegšanai. Atsevišķo pakalpojumu līgumu izpilde var tikt pabeigta arī pēc Vienošanās darbības termiņa beigām.

**IV. Pakalpojumu līgumu slēgšanas kārtība**

1. Ēdināšanas pakalpojumu līgumi ar Izpildītājiem slēdzami tādā redakcijā, kāda noteikta Vienošanās 2.pielikumā. Pieļaujamas nebūtiskas korekcijas un atkāpes, kas neietekmē līguma būtību.
2. Lai noslēgtu konkrētu ēdināšanas pakalpojuma līgumu, Pasūtītājs rakstveidā konsultējas ar visiem Izpildītajiem un no Vienošanās 1.pielikumā noteiktajām ēdienu un uzkodu pozīcijām sastāda konkrētam pasākumam atbilstošu ēdienkarti (turpmāk – Saskaņotā ēdienkarte).
3. Pirms līguma noslēgšanas Saskaņoto ēdienkarti Pasūtītājs rakstveidā nosūta visiem Izpildītajiem un nosaka termiņu, kas ir pietiekams attiecīgā piedāvājuma iesniegšanai, ņemot vērā tādus faktorus kā līguma priekšmeta sarežģītība un nepieciešamais laiks piedāvājumu sagatavošanai. Piedāvājumu iesniegšanas termiņš ir no divām līdz piecām darba dienām.
4. Izpildītāji iesniedz piedāvājumus (aizpildītu ēdienkarti) rakstveidā slēgtā aploksnē un to saturs paliek konfidenciāls līdz iesniegšanai noteiktā termiņa beigām.
5. Izpildītāju atsevišķajā piedāvājumā norādītā ēdiena vai uzkodas pozīcijas cena nedrīkst pārsniegt Izpildītāju iepirkumā piedāvāto maksimālo pozīcijas cenu. Ja Izpildītāja iesniegtajā piedāvājumā norādītā ēdiena vai uzkodas pozīcijas cena ir lielāka par iepirkumā norādīto, pretendenta piedāvājums tiek noraidīts.
6. Pasūtītājs slēdz Ēdināšanas pakalpojuma līgumu ar to Izpildītāju, kurš piedāvājis viszemāko cenu. Ja vairāku Izpildītāju iesniegtās cenas sakrīt, izvēlas to Izpildītāju, kurš piedāvāja zemāko cenu iepirkumā.
7. Pasūtītājs paziņo pieņemto lēmumu visiem piedāvājumus iesniegušajiem Izpildītajiem 2 (divu) darba dienu laikā no lēmuma pieņemšanas dienas.
8. Informācijas apmaiņa starp Pasūtītāju un Izpildītājiem notiek rakstveidā, pa faksu vai elektroniski, izmantojot drošu elektronisko parakstu. Dokumentu, kuru paziņo pa faksu, pa pastu var nesūtīt. Piedāvājumi iesniedzami tikai rakstveidā un slēgtās aploksnēs.

**V. Līdzēju tiesības un pienākumi**

1. Izpildītajiem ir šādas tiesības un pienākumi:
	1. nodrošināt Pasūtītājam pakalpojuma sniegšanu saskaņā ar konkursam iesniegto tehnisko piedāvājumu, veicot to lietpratīgi, efektīvi, pilnā apjomā un ar pienācīgu rūpību, augstā profesionālā līmenī, ievērojot lietišķās etiķetes normas un pieņemto restorāna standartu;
	2. sniegt Pakalpojumu saskaņā ar konkrētā ēdināšanas pakalpojuma līguma nosacījumiem un savu piedāvājumu iepirkumam, līgumā norādītajā laikā un vietā;
	3. izpildīt pakalpojumu, ievērojot visus nosacījumus, kas noteikti konkrēta pakalpojuma līguma ēdienkartē;
	4. Atbildēt par pakalpojuma sniegšanas atbilstību Latvijas Republikas normatīvo aktu prasībām;
	5. Iesaistīt līguma izpildē tikai tos apakšuzņēmējus, par kuriem Izpildītāji ir snieguši informāciju piedāvājumā (3.pielikums).
2. Pasūtītājam ir šādas tiesības un pienākumi:
	1. nodrošināt Izpildītāju vienlīdzīgu konkurenci un godīgu attieksmi pret tiem;
	2. nodrošināt pakalpojuma līgumu piešķiršanas procedūras organizēšanu saskaņā ar Vienošanās nosacījumiem;
3. Pasūtītājs Vienošanās darbības laikā garantē pakalpojuma līgumu piešķiršanas kārtības ievērošanu.

**VI. Vienošanās noteikumu grozīšana, tās darbības izbeigšana**

1. Vienošanos var nebūtiski papildināt, grozīt vai izbeigt pirms termiņa Līdzējiem savstarpēji rakstiski vienojoties, kas pēc parakstīšanas kļūst par Vienošanās neatņemamu sastāvdaļu.
2. Pasūtītājam ir tiesības izbeigt Vienošanos pirms termiņa ar atsevišķu Izpildītāju gadījumos, ja:
	1. Izpildītājs kļūst maksātnespējīgs, bankrotē, tā darbība tiek izbeigta, pārtraukta vai apturēta;
	2. Izpildītājs neizpilda kādu no ēdināšanas pakalpojumu līgumiem norādītajā termiņā vai kvalitātē;
	3. Izpildītājs neiesniedz savu piedāvājumu uz vairāk kā 2 (diviem) uzaicinājumiem.
3. Vienošanās zaudē spēku pirms termiņa, ja ir sasniegta Vienošanās 4.punktā noteiktā summa. Par minēto faktu pasūtītājs paziņo visiem Izpildītājiem.

**VII. Nepārvarama vara**

1. Līdzēji tiek atbrīvoti no atbildības par Vienošanās pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Vienošanās noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, karadarbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.
2. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo pārējiem Līdzējiem. Ziņojumā jānorāda, kādā termiņā būs iespējama un paredzama viņa Vienošanās paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma gadījumā Līdzējs netiek atbrīvots no Vienošanās saistību izpildes.
3. Nepārvaramas varas apstākļu iestāšanās gadījumā Vienošanās darbības termiņš tiek pārcelts atbilstoši šādu apstākļu darbības laikam vai arī Līdzēji vienojas par Vienošanās pārtraukšanu.

**VIII. Noslēguma jautājumi**

1. Visos jautājumos, kas nav noregulēti Vienošanās, Līdzēji vadās no iepirkuma nosacījumu prasībām, Izpildītāju piedāvājumiem iepirkumam un spēkā esošajiem normatīvajiem aktiem.
2. Izpildītāju pieteikumā norādīto apakšuzņēmēju nomaiņa notiek saskaņojot ar Pasūtītāju.
3. Visi strīdi starp Līdzējiem risināmi pārrunu ceļā, bet, ja tas nav iespējams, Latvijas Republikas tiesā.
4. Vienošanās ir saistoša Līdzēju tiesību un saistību pārņēmējiem.
5. Līdzēji apņemas neveikt nekādas darbības, kas tieši vai netieši var radīt zaudējumus pārējiem Līdzējiem, vai kaitēt pārējo Līdzēju interesēm.
6. Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt līguma noteikumu tulkošanu.
7. Izpildītāji ir atbildīgi par Pasūtītājam nodarītajiem zaudējumiem, ja tie radušies darbības vai bezdarbības, tai skaitā, rupjas neuzmanības, ļaunā nolūkā izdarīto darbību vai nolaidības rezultātā.
8. Visi Līguma grozījumi un papildinājumi ir spēkā tikai tādā gadījumā, ja tie noformēti rakstiski un tos ir parakstījuši abi Līdzēji.
	1. Pasūtītājs par pilnvaroto pārstāvi Vienošanās darbības laikā nozīmē Daugavpils pilsētas domes Vispārējās nodaļas vadītāju Ilgu Lausku, tālrunis 65404345, e-pasts ilga.lauska@daugavpils.lv, kura organizē ēdināšanas pakalpojuma līguma piešķiršanas procedūru.
	2. Izpildītājs SIA “DAUGAVPILS BOKSERU KLUBS” par pilnvaroto pārstāvi Vienošanās darbības laikā nozīmē valdes locekli Marinu Lukjanovu, mob.tālrunis: 29466203, fakss: 65426622, e-pasts: dbkv@inbox.lv.
	3. Izpildītājs SIA “JAUNSVENTES MUIŽA” par pilnvaroto pārstāvi Vienošanās darbības laikā nozīmē valdes locekli Jāni Tarvisu, tālrunis 65427822, mob.tālrunis: 26364463, fakss: 65427101, e-pasts: info@sventehotel.lv.
9. Līdzēju pilnvarotās personas ir atbildīgas par Vienošanās izpildes uzraudzīšanu, tai skaitā pakalpojuma līgumu piešķiršanas kārtības organizēšanu un izpildi.
10. Pilnvaroto pārstāvju vai Līdzēju rekvizītu maiņas gadījumā Līdzējs apņemas rakstiski par to paziņot pārējiem Līdzējiem 5 (piecu) dienu laikā no izmaiņu iestāšanās brīža.
11. Vienošanās sagatavota uz 37 (trīsdesmit septiņām) lapām, 3 (trijos) eksemplāros ar vienādu juridisko spēku, no kuriem viens glabājas pie Pasūtītāja, bet pārējie attiecīgi pie katra Izpildītāja.
12. Vienošanās satur šādus pielikumus, kas ir Vienošanās neatņemamas sastāvdaļas:
	1. Pretendenta tehniskais piedāvājums uz 28 lapām;
	2. Uzņēmuma līguma projekts uz 3 lp;
	3. Apakšuzņēmēju saraksts uz 1 lp.

|  |  |
| --- | --- |
| **PASŪTĪTĀJS:****Daugavpils pilsētas dome**Reģ.Nr.90000077325 Adrese: Krišjāņa Valdemāra iela 1, Daugavpils, LV-5401, Domes izpilddirektoreI.Goldberga \_\_\_\_\_\_\_\_\_\_\_\_\_\_\_\_\_\_\_\_ | **IZPILDĪTĀJI:****SIA „DAUGAVPILS BOKSERU KLUBS”**Reģ.Nr. 41503015140Adrese: Stacijas iela 111c, Daugavpils, LV-5401Valdes locekleM.Lukjanova \_\_\_\_\_\_\_\_\_\_\_\_\_\_\_\_\_\_\_\_\_\_\_**SIA „JAUNSVENTES MUIŽA”**Reģ.Nr. 41503031821Adrese: Alejas iela 7, Svente, Sventes pag., Daugavpils nov., LV-5473Valdes loceklisJ.Tarvids \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**1.pielikums**

2015.gada 9.aprīļa Vispārīgajai vienošanai

par ēdināšanas pakalpojumu sniegšanu pasākumos

**TEHNISKAIS PIEDĀVĀJUMS**

**2.pielikums**

2015.gada 9.aprīļa Vispārīgajai vienošanai

par ēdināšanas pakalpojumu sniegšanu pasākumos

*PROJEKTS*

**UZŅĒMUMA LĪGUMS**

par ēdināšanas pakalpojuma sniegšanu (*pasākuma vai vietas nosaukums*)

Daugavpilī, 201\_\_.gada \_\_.\_\_\_\_\_\_\_\_\_\_\_\_\_

**\_\_\_\_\_\_\_\_\_\_\_**,reģ.Nr.\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_, \_\_\_\_\_\_ personā, kura rīkojas pamatojoties uz \_\_\_\_\_\_\_\_\_\_\_\_\_\_\_a pamata (turpmāk – PASŪTĪTĀJS), no vienas puses, un

**\_\_\_\_\_\_\_\_\_\_\_**, vienotais reģistrācijas numurs \_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_, valdes \_\_\_\_\_ \_\_\_\_\_\_\_\_\_\_\_\_\_ personā, kura/kuras pārstāvības tiesības reģistrētas Uzņēmumu reģistrā (turpmāk – IZPILDĪTĀJS), no otras puses, (abi kopā - puses) bez viltus maldības vai spaidiem, brīvi un nepiespiesti izsakot savu gribu,

ņemot vērā starp PASŪTĪTĀJU un IZPILDĪTĀJU 201\_.gada \_\_.\_\_\_\_\_\_\_ noslēgto Vispārīgo vienošanos (turpmāk – Vispārīgā vienošanās) par ēdināšanas pakalpojumu sniegšanu pasākumos, iepirkuma „Ēdināšanas pakalpojumu sniegšana Daugavpils pilsētas domes rīkotajos pasākumos”, identifikācijas numurs DPD 2015/09 ietvaros, noslēdz šādu līgumu (tālāk tekstā – LĪGUMS):

**I. Līguma priekšmets**

1.1. Pasūtītājs uzdod, bet Izpildītājs apņemas veikt ēdienu un uzkodu pagatavošanu, piegādi, pasniegšanu, galda servēšanu un viesu apkalpošanu (turpmāk – pakalpojums) viesu pieņemšanas laikā **\_\_\_\_\_\_\_\_\_\_\_\_\_\_\_\_\_\_\_\_**, kas notiks 2015.gada \_\_.\_\_\_\_\_\_\_\_\_\_, (\_\_\_\_\_vieta\_\_\_\_\_\_\_\_\_), Daugavpilī, aptuveni no plkst.\_\_\_\_, līdz plkst.\_\_\_\_\_\_.

1.2. Pakalpojums tiks sniegts saskaņā ar šim līgumam pievienoto pasākuma ēdienkarti, kas ir līguma neatņemama sastāvdaļa (1.pielikums).

**II. Līguma summa un norēķinu kārtība**

2.1. Līguma summa ir **EUR \_\_\_\_\_\_** (\_\_\_\_\_\_\_\_\_) bez pievienotās vērtības nodokļa, PVN EUR \_\_\_\_\_\_\_\_ un kopā **EUR \_\_\_\_\_\_\_** (\_\_\_\_\_\_\_\_\_\_\_\_\_)ar pievienotās vērtības nodokli.

2.2. Līguma summā ietilpst visas ar pasākuma rīkošanu saistītās tiešās un netiešās izmaksas.

2.3. Norēķins par pakalpojumu tiek veikts 10 (desmit) darba dienu laikā pēc pakalpojuma izpildes, pamatojoties uz Izpildītāja piestādīto rēķinu.

**III. Līguma izpildes kārtība**

3.1. Sniedzot pakalpojumu, IZPILDĪTĀJS apņemas:

3.1.1. sniegt pakalpojumu pienācīgā kvalitātē;

3.1.2. pasniegt ēdienus ievērojot vispārpieņemto ēdienu pasniegšanas un galda servēšanas etiķeti;

3.1.3. ēdienu pagatavošanā izmantot tikai un vienīgi svaigus, augstas kvalitātes produktus un izejvielas atbilstoši konkursā iesniegtajam tehniskajam piedāvājumam, kas ir Vispārīgās vienošanās neatņemama sastāvdaļa,

3.1.4. nodrošināt vismaz \_\_\_ (\_\_\_\_\_\_\_\_\_\_) viesmīļu klātbūtni visā pasākuma laikā;

3.1.5. nodrošināt ēdienu pasniegšanu izmantojot savus galda piederumus (arī galdautus);

3.1.6. izpildīt citus Vispārīgās vienošanās un normatīvo aktu nosacījumus.

3.2. PASŪTĪTĀJS apņemas:

3.2.1. nodrošināt pasākuma rīkošanai pietiekami lielu platību, kā arī galdus, krēslus un telpas IZPILDĪTĀJA apkalpojošam personālam;

3.2.2. samaksāt par kvalitatīvi sniegto pakalpojumu šajā līgumā noteiktajos termiņos un kārtībā.

**IV. Pušu atbildība**

4.1. IZPILDĪTĀJS un PASŪTĪTĀJS ir mantiski atbildīgi par līgumā paredzēto saistību izpildi.

4.2. Gadījumā, ja PASŪTĪTĀJS neievēro šajā līgumā paredzētos maksāšanas termiņus, tas maksā IZPILDĪTĀJAM līgumsodu 0,2% apmērā no laikā neapmaksātās summas par katru nokavēto dienu, bet ne vairāk kā 10% no līgumcenas.

4.3. Gadījumā, ja IZPILDĪTĀJS būtiski pārkāpj šī līguma izpildes kārtību, tas ir vairāk kā par vienu stundu aizkavē pakalpojuma izpildi, vai nenodrošina visu ēdienkartē paredzēto ēdienu vai uzkodu piegādi, vai piegādā ēdienkartei neatbilstošus, nekvalitatīvus ēdienus vai uzkodas, PASŪTĪTĀJS ir tiesīgs ieturēt līgumsodu 10 % (desmit procentu) apmērā no līgumcenas.

4.4. Gadījumā, ja IZPILDĪTĀJS neizpilda līgumu vispār, PASŪTĪTĀJS ir tiesīgs ieturēt līgumsodu 20 % apmērā no līgumcenas.

4.5. Par katru pārkāpumu Pasūtītājs vai Pasūtītāja atbildīgais darbinieks (8.3.punkts) sastāda aktu.

**V. Nepārvarama vara**

5.1. Neviena no līgumslēdzējām pusēm netiks uzskatīta par atbildīgu, ja kādu no šī līguma noteikumiem aizkavē vai padara neizpildāmu ārkārtēji apstākļi, kurus puses nav spējīgas novērst ar jebkādām to rīcībā esošām saprātīgām metodēm. Par nepārvaramas varas iestāšanos nekavējoties tiek brīdināta otra puse.

**VI. Līguma darbības termiņš**

6.1. Līgums stājas spēkā ar tā parakstīšanas brīdi un ir spēkā līdz pilnīgai saistību izpildei.

**VII. Strīdu izskatīšanas kārtība**

 7.1. Strīdus, kas radušiem līguma izpildes gaitā, puses cenšas atrisināt savstarpējas vienošanās ceļā. Bet, ja puses vienošanos nepanāk, strīdus izskata tiesā, normatīvajos aktos noteiktajā kārtībā.

**VIII. Nobeiguma noteikumi**

8.1. Līgums satur pušu pilnīgu vienošanos. Puses ir iepazinušās ar tā saturu un piekrīt tā punktiem, apliecinot to ar saviem parakstiem.

8.2. Līgums ir sastādīts valsts valodā uz \_\_\_\_\_\_ lapām ar pielikumu uz \_\_\_\_\_ lapām un parakstīts 2 (divos) identiskos eksemplāros, pa vienam eksemplāram katrai līgumslēdzējai pusei. Abiem eksemplāriem ir vienāds juridiskais spēks.

8.3. Par līguma izpildi atbildīgās personas: no Pasūtītāja puses \_\_\_\_\_\_, mob.\_\_\_\_\_\_\_\_. No Izpildītāja puses – \_\_\_\_\_\_\_\_\_\_\_, mob.\_\_\_\_\_\_\_\_\_\_.

Pielikumā: Pasākuma ēdienkarte uz \_\_\_ lp.

**IX. PUŠU REKVIZĪTI:**

|  |  |
| --- | --- |
| PASŪTĪTĀJS:**Daugavpils pilsētas dome**Reģ.Nr.90000077325 Adrese: Krišjāņa Valdemāra iela 1, Daugavpils, LV-5401, Domes izpilddirektoreI.Goldberga \_\_\_\_\_\_\_\_\_\_\_\_\_\_\_\_\_\_\_\_ | IZPILDĪTĀJI:**SIA „DAUGAVPILS BOKSERU KLUBS”**Reģ.Nr. 41503015140Adrese: Stacijas iela 111c, Daugavpils, LV-5401Valdes locekleM.Lukjanova \_\_\_\_\_\_\_\_\_\_\_\_\_\_\_\_\_\_\_\_\_\_\_**SIA „JAUNSVENTES MUIŽA”**Reģ.Nr. 41503031821Adrese: Alejas iela 7, Svente, Sventes pag., Daugavpils nov., LV-5473Valdes loceklisJ.Tarvids \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**3.pielikums**

2015.gada 9.aprīļa Vispārīgajai vienošanai

par ēdināšanas pakalpojumu sniegšanu pasākumos

**APAKŠUZŅĒMĒJU SARAKSTS**